**Баранавіцкі камбінат жалезабетонных канструкцый** — беларускае прадпрыемства прамысловасці будаўнічых матэрыялаў, размешчанае ў горадзе Баранавічы Брэсцкая вобласць.

Гісторыя
--------

10 лютага 1965 года загадам Міністэрства будаўніцтва БССР № 59 у Баранавічах быў арганізаваны камбінат жалезабетонных канструкцый па вытворчасці зборнага жалезабетону для грамадзянскага і прамысловага будаўніцтва. Увод у эксплуатацыю першай чаргі камбіната адбыўся 8 лютага 1968 года. Цалкам камбінат быў уведзены ў эксплуатацыю ў 1969 годзе. У 1975 годзе ён атрымаў статус узорна-паказальнага прадпрыемства Міністэрства прамысловага будаўніцтва СССР. Першапачаткова аб’ект спецыялізаваўся на вытворчасці пліт перакрыццяў і пліт пустотных насцілу.

У 2000 годзе камбінат ператвораны ў вытворчае рэспубліканскае ўнітарнае прадпрыемства (ВРУП) «Баранавіцкі КЖБК», у тым жа годзе камбінат узначаліў Юрый Грамакоўскі (у 2013 годзе стаў старшынёй Баранавіцкага гарвыканкама). У 2009 годзе камбінат ператвораны ў адкрытае акцыянернае таварыства.

Сучасны стан
------------

Камбінат вырабляе зборныя жалезабетонныя вырабы (пліты пустотных насцілу, пліты рабрыстыя, аэрадромныя пліты, стойкі апор ЛЭП, палі, калоны, рыгелі, бэлькі), вырабы з тэрмапластбетона, таварны бетон і растворы, таварную арматуру. У 2015 годзе 48% выручкі прыйшлося на стойкі апор ЛЭП, 17 % — на аэрадромныя пліты, 13% — на пліты пустотнага насцілу, 7% — на дарожныя пліты. Прадпрыемства экспартуе жалезабетонныя канструкцыі, забіўныя палі, стойкі ЛЭП, пліты дарожных і аэрадромных пакрыццяў. У 2019 годзе экспарт склаў 6 млн долараў. Вытворчыя магутнасці складаюць 195 тыс. м³ жалезабетонных канструкцый штогод, плошча асноўных вытворчых памяшканняў — 36,6 тыс. м². У 2015 годзе дзейнічала 3 вытворчыя цэхі (бетоназмяшальны, арматурны, фармовачны) і 9 дапаможных падраздзяленняў. Станам на 2015 год на камбінаце працавала 500 чалавек. Станам на 2018 год на камбінаце працавала 390 чалавек.

На 2015 год 99,025% акцый прадпрыемства знаходзіліся ва ўласнасці дзяржавы, 0,975% — у 254 фізічных асоб. У тым годзе выручка склала 12,9 млн долараў.

У 2014 і 2016 гадах пакет акцый прадпрыемства выстаўляўся на продаж з мэтай прыцягнення стратэгічнага інвестара, але інвестар не быў знойдзены.

У 2017 годзе камбінат быў далучаны да ААТ «Крычаўцэментнашыфер» у якасці філіяла. У 2020 годзе да Баранавіцкага КЖБК былі далучаныя іншыя філіялы «Крычаўцэментнашыфера» па вытворчасці жалезабетонных вырабаў («Наваполацкжалезабетон», «Маладзечнажалезабетон», «Рагачоўжалезабетон», «Завод зборнага жалезабетону № 3 г. Віцебска»), якія былі ператвораныя ў вытворчыя ўчасткі Баранавіцкага КЖБК.

Заўвагі
-------

1. ↑
2. 1 2 3 4  8 лютага 2018 г. — 50 гадоў з часу ўвядзення ў строй Баранавіцкага камбіната жалезабетонных канструкцый (сёння — ААТ; 1968) **(нявызн.)**. Архівавана з першакрыніцы 14 красавіка 2021. Праверана 14 красавіка 2021.
3. 1 2 3  Барановичский комбинат железобетонных конструкций // Республика Беларусь: энциклопедия. — Т. 2: А—Герань. — Мн.: Беларуская Энцыклапедыя, 2006. — С. 195.
4. 1 2 3 4 5 6 7  ОАО «Барановичский КЖБК». Инвестиционное предложение **(нявызн.)**. Архівавана з першакрыніцы 14 кастрычніка 2020. Праверана 14 красавіка 2021.
5. 1 2  Барановичский комбинат ЖБК укрупняется **(нявызн.)**. Архівавана з першакрыніцы 14 красавіка 2021. Праверана 14 красавіка 2021.
6. ↑  Приватизация крупных предприятий в Барановичах: что сделано в 2016 году и что планируют в 2017 году **(нявызн.)**. Архівавана з першакрыніцы 14 красавіка 2021. Праверана 14 красавіка 2021.

Літаратура
----------

* Барановичский комбинат железобетонных конструкций // Республика Беларусь: энциклопедия. — Т. 2: А—Герань. — Мн.: Беларуская Энцыклапедыя, 2006. — С. 195.

Спасылкі
--------

* Афіцыйны сайт Архівавана 31 сакавіка 2022.